“Tots els objectius estan centrats en aquesta semifinal” | Albert Camps | SANT HIPÒLIT DE VOLTREGÀ | Hoquei patins/ Copa CERS | L'Esportiu de Catalunya\n“Tots els objectius estan centrats en aquesta semifinal” “Tots els objectius estan centrats en aquesta semifinal” “Tots els objectius estan centrats en aquesta semifinal” “Tots els objectius estan centrats en aquesta semifinal” + “Tots els objectius estan centrats en aquesta semifinal” E-mail\nSANT HIPÒLIT DE VOLTREGÀ - 24 abril 2019 16.58 h\nENTRENADOR DEL VOLTREGÀ STERN MOTOR\n“Tots els objectius estan centrats en aquesta semifinal”\nEl tècnic de l’equip osonenc diu que seria un somni poder lluitar pel títol de l’Europa Cup i que s’han preparat a consciencia per intentar-ho\nFrancesc linares CPVOLTREGÀ.\n“Tots els objectius estan centrats en aquesta semifinal” “Tots els objectius estan centrats en aquesta semifinal” “Tots els objectius estan centrats en aquesta semifinal” “Tots els objectius estan centrats en aquesta semifinal” “Tots els objectius estan centrats en aquesta semifinal” E-mail\nEns hem preparat a consciencia, és una fita important i si tenim sort i les coses van be podríem fer història\nEl Voltregà Stern Motor es presenta a la final a quatre de Lleida amb molta il·lusió per intentar passar a la final i lluitar pel títol. El primer pas serà superar el Lleida Llista en la semifinal de dissabte (20.45 h). L’entrenador del conjunt osonenc Francesc Linares explica que s’han centrat totalment en aquest primer partit i que respecten molt al seu rival lleidatà.\nHan tornat a la final a quatre per segon any consecutiu, el primer objectiu és passar a la final?\nSi, si, si, ho tenim clar. Tenim l’experiència de l’any passat i crec que aquest any ens fa especial il·lusió poder arribar a la final i jugar una final. Tots els objectius estan centrats en aquesta semifinal que sabem que es complicada amb el Lleida però, a veure si podem donar la sorpresa i passar.\nEl segon objectiu seria buscar el títol, però això ja seria dissabte a la nit si s’hagués aconseguit el primer?\nLa veritat és que no hem centrat ni una força en la final, perquè no sabem qui pot passar dels dos equips italians, i també conscients de que la semifinal ja es prou difícil. Només ens hem centrat en la semifinal, en intentar guanyar aquest partit i si es produís això, ja parlarem veient qui es el finalista. Si fos el cas ja veurem com ho preparem, com ens reunim, seria una nit llarga suposo i un matí llarg fins deixar preparades totes les coses.\nAmb motes ganes de passar aquesta nit tant llarga si es dones el cas?\nI tant. Per nosaltres seria un somni. Segon any consecutiu que arribem aquí i poder jugar una final. Ja nomes jugar-la per nosaltres seria un pas molt, molt gran del que hem fet els últims anys.\nJugen a Lleida contra el Lleida, ells tenen el facto pista i el públic a favor?\nSuposo que si, primer que son l’actual campió i tenen l’equip bastant fet. Van tenir poques baixes i es van reforçar bé. Tenen jugadors en un bon moment com son els dos germans Di Benedetto i el Maxi Oruste, però tenen molt bon equip. Això del factor pista moltes vegades també es gira molt en contra, i hem d’intentar jugar una miqueta amb això. I el factor públic crec que nosaltres som un club que arrossega molta gent i vindran perquè en tenen ganes. No crec que sigui un factor que ens pugui influenciar. Més enllà, el nivell esportiu es el que ens preocupa, el nivell on està el Lleida. Sabem que tenen els seus punts forts, però també tenen els seus punts febles, i intentarem portar-ho per aquí i els intentarem fer mal on sabem que els hi podem fer mal.\nEsperen que la seva afició respongui i vingui?\nRespondrà, ha respost sempre i a més quan comença l’any ja en tenen ganes d’aquest tipus de competicions, la copa i la final a quatre. Si arribem a una final per ells serà un somni, ja que fa molts anys que no es juga i amb això no en tenim cap dubte que respondran. Ja es respira l’ambient aquesta setmana a Sant Hipòlit, la gent en te ganes i s’esta preparant per venir.\nUn duel català a Europa serà més complicat ja que és coneixen molt?\nSí, perquè al final l’únic que suposo que ens varia es el tema de l’arbitratge, l’arbitratge a Europa es diferent al que tenim aquí, més estricte en el tema de targetes i en el tema protestes, però ens coneixem molt. Els tres anys que porto amb el primer equip a Voltregà ens hem trobat i hem jugat tot tipus de partits contra el Lleida, partits que hem remuntat en quatre minuts, partits que ens han guanyat be, partits que hem sabut treure a última hora amb un marcador ajustat.\nLa veritat es que fa dies vam centrar la carrega física per aquesta fita i això, també ens ha influenciat. No es que deixéssim de banda de lliga però sabíem que anàvem a jugar partits amb molta carrega física a sobre, amb molt esgotament. Però, ho assumíem perquè volíem arribar a aquest punt amb un estat de forma el més potent possible. Hem preparat això a consciencia, saben que es una fita important i que si tenim sort i les coses van be podrien fer historia. I fins aquesta setmana que ja estem amb els últims retocs d’enfocar el partit com volem, i endavant.\nTé tots els seus homes en condicions?\nEstan tots be físicament. Les anteriors setmanes si que teníem algun jugador amb molèsties però sabíem que era conseqüència de la preparació però, aquesta setmana estan tots en forma, estan tots be i amb ganes de jugar.\nQue destacaria més del Lleida?\nFa un joc molt directe i molt atrevit. És un equip que ataca molt vertical, molt xutador, que té jugadors que son molt decidits, que ham fet un pas endavant, com els germans Di Benedetto i Maxi Oruste. Crec que son tres peces fonamentals en aquest atac agressiu que fan. Lògicament hi ha l’experiència de Creus, de Tomàs, aquests jugadors son els que donen aquest complement a l’equip que està molt ben armat.\nEl Voltregà que ha de fer be per guanyar i passar a la final?\nSobretot els hem de parar, els hem d’aturar perquè quan van a l’atac són decidits i a més quan veuen un rival que li poden fer mal encara hi van més. Els hem de saber aturar i que no ens arribin amb facilitat Si s’estavellen una mica contra nosaltres podrem gestionar el nostre atac com volem. Sabem que és un equip que defensa molt i molt fort, son jugadors molt corpulents, molt alts i costa poder atacar en els quatre contra quatre. Hem de ser intel·ligents i gestionar be l’atac sense perdre boles en punts on no les em de perdre i donar-lis aquells contraatacs que ens poden fer mal.\nMirant els quatre participants en la final a quatre sembla molt anivellada a nivell de potencial, no destaca cap dels quatre equip?\nPenso que no, per nom, per fitxatges o pressupost el Valdagno es un dels equips que tots pensem que pot estar allà però, l’any passat teníem el Breganze que també ho semblava. El Sarzana ha fet una bona temporada i esta competint molt be i serà una semifinal complicada entre italians, es coneixen i saben on es poden fer mal. Estarà tot molt anivellat, suposo que poden haver-hi sorpreses, no hi ha un equip que surti amb un punt molt més alt que els altres.


Fotografies inèdites de les colònies de CI\nRevisant arxius mira què hem trobat?\nÉs cert que al bloc de primer i segon podreu trobar moltes més fotografies de les colònies de Cicle Inicial, però aquestes són inèdites, encara ningú les havia vist. Hi ha alguna molt bona!\nÚltima sessió dels alumnes de 1r. A\nL'últim dia de classe dels alumnes de 1r. A vam organitzar jocs per racons.\nAquí els podem veure en diferents activitats, jugant i aprenent fent-ho.\nAra que el curs ja s'ha acabat, a tots ens agrada veure imatges del treball que hem realitzat a l'escola.\nAquí podem veure com han participat en diferents activitats al gimnàs els alumnes de P5 durant alguna sessió de psicomotricitat.\nOlimpiades a la platja d'Ocata\nEl dimecres 17 de juny hem anat els alumnes de 3r. a participar en les desenes olimpiades a la platja d'Ocata.\nAllà hem jugat amb nens d'altres escoles de la comarca a diferents activitats, totes elles portades a la pràctica a la platja: paracaigudes, bitlles tradicionals, pilotes gegants, discs voladors.... I hem finalitzat fent una breu coreografia d'aeròbic.\nEl matí ha sigut força calurós, però ha valgut la pena.\n4t. anem a fer vela!\nEl passat dilluns dia 8 de juny, els nens i nenes de les classes de 4t. vam anar a fer un taller de nusos mariners i de vela al Club Nàutic del nostre poble.\nL'experiència va ser força positiva i ens vam divertir força. Aquí podeu veure algunes imatges d'aquell matí.\nL'altre dia, a una sessió d'Educació Física dels grups de primer, vam fer un joc molt divertit: "Los enredos".\nAquest joc ens va ajudar a conèixer una mica més el nostre cos i les seves articulacions.\nDurant la setmana de l'Educació i l'Esport vam veure a l'escola alguns videos on es podien apreciar com alguns esportistes no juguen de forma neta respectant als adversaris, als àrbitres i en alguns casos tampoc les regles dels jocs.\nEntre tots vam decidir que aquesta no és la forma com volem participar en els diferents esports, sinó més aviat tot el contrari: esforçant-nos, entenent que es pot guanyar i perdre, respectant a tots aquells que hi participen, sent constants,...\nTambé vam aprofitar per jugar amb material que ens havia deixat l'Ajuntament, entre els que es trobava el paracaigudes.\nEns desplacem de moltes maneres\nEls alumnes de primer hem estat fent activitats on hem provat diferents maneres de desplaçar-nos: imitant com ho fan alguns animals, fent girs, saltant, enfilant-nos, lliscant,...\nBales - Fem Jocs Tradicionals\nAmb els alumnes de segon hem passat un parell de sessions fent jocs amb bales.\nHa sigut d'allò més divertit!\nLa Xarranca - Fem Jocs Tradicionals\nEls alumnes de Cicle Inicial hem jugat a diferents jocs tradicionals.\nEns ha agradat força participar en aquells jocs que es practicaven als carrers del nostre poble fa ja molt temps.\nEn aquestes fotos es veu als alumnes de primer jugant a la Xarranca.\nA petició de l'Óscar González de 2n.B us proposem veure aquest vídeo on un jugador de l'Ajax d'Amsterdam va marcar un gol sense voler quan volia tornar la pilota a l'equip adversari.\nMireu quina va ser la reacció de l'altre equip i del propi que va fer el gol.\nA això se li diu, jugar net!\nEspectacle sobre rodes al carrer!\nI ara una mica d'espectacle sobre rodes!\nNo cal dir que no és necessari provar aquestes acrobàcies, perquè el més normal és que acabéssim a terra i el monopatí corrents sol!\nAquests nois porten molts anys practicant per arribar a aconseguir aquests vols fantàstics.\nGaudiu d'ells i animeu-vos a practicar una mica!\nParlant del dia de la roda....\nEn aquest vídeo podreu veure com hi ha esport d'alt nivell al nostre poble i molt relacionat amb el dia de la roda. Després de veure-ho valoreu si és just o no les condicions en les que han d'entrenar aquest grup de grans esportistes.\nCreiem que pot ser molt interessant que el veieu.\nJornada esportiva al Camp Municipal de Futbol\nAixí podríem definir la jornada que vam realitzar el dilluns 16 de febrer al Camp Municipal de Futbol del Masnou.\nVam estar jugant diferents partits amb alumnes d'altres classes, en equips de nois i noies, fent altres activitats i jocs mentre companys/es jugaven...\nEls partits duraven de 15 a 20 minuts, suficient per acabar ben cansats i poder gaudir d'aquest esport tan popular.\nMolts vam descobrir el camp de futbol que no havíem visitat mai, està bé això de la gespa artificial!!!!\n(Aquí podem veure alumnes de 3r. i 4t. jugant un dels partits que van disputar)\nÉs clar que al final ja estàvem cansats, aquí veiem a un grup de nenes que descansaven veient com jugaven els seus companys i companyes.\nPerò mentre uns/es descansaven altres seguien jugant sense parar! Mireu aquestes imatges!\nI per últim, uns estiraments per marxar a l'escola una mica més relaxats!\nGràcies a tots pel vostre esforç i pel magnífic comportament general!\nEls alumnes de 3r. hem acabat les sessions d'Expressió Corporal realitzant representacions de diferents contes populars, com per exemple: "La Ventafocs", "La Caputxeta vermella", "Els tres porquets",....\nEn aquesta imatge podem veure com en Feliu, l'Àlex i en Guillem representen "Els tres porquets" just en el moment en el que el llop bufa una de les cases per llançar-la a terra. Van fer una bona representació sent força fidels al contingut del conte.\nUn altre dels moments de la mateixa representació, on la Clara Palom va fer un bon paper de "mare dels tres porquets".\nEl següent conte representat va ser la "Caputxeta vermella", on la Marina ha fet el paper principal col·laborant amb la Blanca, l'Alba, la Núria i un gran llop protagonitzat per l'Adrià.\nLa resta de companys hem seguit molt atentament tota la representació per aprendre i fer-ho molt bé quan arribés el nostre torn.\nJa tenim alguns equips per la "Jornada esportiva al camp de futbol"\nJa tenim alguns equips apuntats per jugar la Jornada esportiva al camp de futbol. Aquests són els seus noms i els seus components:\n- ELS SIS FANTÀSTICS: Cristina, Clàudia, Maria, Nastia, Mateo i Pol L (3r i 4t A)\n- TOROS: Marc, Pol B, Ixia, Clara, Viqui i Marta (3r i 4t A)\n- ELS KAWASQUIS: Laura, Maria M, Marc Mohamed, David i Pere (3r i 4t B)\n- WILD CATS: Guille, Maria, Paula M., Paula G., Óscar i Nil (3r i 4t B)\n- LES FIERES: Blanca, Marta, Nicole, Gerard T., Joan G. i Marc (3r i 4t B)\n- LES ÀLIGUES D'OR: Carla, Rocio, Mario, Lluís, Augusto i Naima (4t B)\n- ELS REIS DEL FUTBOL: Maria, Paula, Núria, Gerard, Pol i Marcos (3r i 4tB)\n- FOC: Àlex, Raul, Alejandro, Jose, Mireia i Carlota (3r i 4t A)\n- ELS SIS FANTÀSTICS II: Marina, Blanca, Marc, Albert, David i Gerard (3r i 4t A)\n- ELS DIABLES: Núria, Alba, Clara, Aris, Stefano i Pol (3r i 4t A)\n- SANT ANDREU: Marcos, Laura, Maria Gerard, Pere i David (3r i 4t B)\nPublicat per Especialitats CEIP Lluís Millet 3 comentaris:\nEF - Jornada esportiva al camp de futbol!\nEl proper dilluns 16 de febrer, tots els alumnes de cicle mitjà i superior anirem a practicar futbol al Camp Municipal del Masnou.\nEls equips estaran formats per sis jugadors/es amb la condició que hi ha d'haver un mínim de 2 nens o 2 nenes per equip, és a dir, tots ells hauran de ser mixtes.\nNo es faran classificacions, el que vol dir que no hi haurà guanyadors ni perdedors, tots aquells que hi participin i s'ho passin bé hauran guanyat molt: fer esport amb els companys/es.\nAnimeu-vos i feu el més aviat possible els equips!\nJa tenim alguns equips per la "Jornada esportiva a...


blog Espai Jove Cubelles: Lluitem contra la violència!\nLluitem contra la violència!\nSegons un estudi fet al 2010, 1 de cada 4 dones ha patit una agressió masclista d’especial gravetat al llarg de la seva vida. Lluny del que pot semblar, aquesta és una forma de violència cada cop més habitual entre els joves. Us donem els recursos per a poder denunciar aquest tipus de situacions.\nLa violència: una realitat.\nL'Informe mundial de l’OMS sobre aquesta trista realitat presenta la violència com un problema de salut pública i n’analitza els tipus, la magnitud, les causes i les possibles accions de prevenció. Sobre tot, tenint en compte que es tracta d’una forma de violència que es manifesta de forma freqüent.\nMitjançant el telèfon 112, el telèfon d’atenció a les dones en situació de violència (900 900 120) o a qualsevol comissaria de la policia local o els Mossos d’Esquadra.


D'AQUELLES FLORS... (melmelada de poma) - Imatgies. Els dictats de la natura\nL’IMPACTE AMBIENTAL I LA POCA VERGONYA. La mar que tenia marges (15) 3 desembre 2020\nMÚSICS FOTOGRAFIATS PEL CARRER (4) DIADA MUNDIAL DE LA MÚSICA 2020 22 novembre 2020\nPuntal, crossa, estaló, pitja i forqueta 20 novembre 2020\nSant Pau amb les fulles mortes 14 novembre 2020\nD’AQUELLES FLORS… (melmelada de poma)\nJesús Bernat Agut 19 setembre 2012 12 maig 2020\nFa un grapat d’anys, al professorat de valencià ens preguntaven pels ingredients de la paella, com si la llengua i la literatura anaren de la mà de la gastronomia. Hom no pretenia, però, que el seminari de castellà tinguera coneixements del cocido madrileño o del gazpacho manchego; la sociolingüística hi tindria coses a dir.\nVes per on, amb la diversitat ofertada des dels centres (PQPI, PDC, Integra, Compensatòria…, on solem estar sempre embolicats ‘els de valencià’) i la riquíssima diversitat cultural del nostre alumnat, se’ns ocorre, ben sovint, que, per tal de fer pràctiques amb el llenguatge instructiu ens aporten una recepta, quan no tot el plat.\nEL REBOST vol afegir la imatge a eixos treballets instructius i publicar-los a Imatgies. També, amb un enllaç a un googlemaps donaríem a conèixer l’institut o escola i el poble des d’on se’ns ha regalat la recepta. Podeu trametre-ho a jbsensegel@gmail.com i, amb molt de gust, ho penjarem.\nSolada de pomes d’aquell mar de flors\nEncara recordeu aquelles “3 flors amb p”? Les de pomera són aquestes.\nI, malgrat la sequera d’enguany, ens han regalat molts fruits.\nPer fer-ne compota o melmelada ens cal la poma, sucre i unes corfes de llima. M’han dit, a cau d’orella, que també s’estima la canyella.\nPosem a bullir la poma amb el sucre i un gotet de la pectina que hem tret dels cors fins que s’estova i canvia de color. Després la triturem. Si hi ha molta pectina la guardem per fer un xaropet i, amb aigua fresca, amanim una agraïda beguda estiuenca.\nAl pot convé anotar la data d’elaboració.\nPublicacions creat 781\nArticle Anterior L’ESPERANÇA BLANCA… QUE ES FAÇA NEGRE\nArticle Següent UNA ULLADETA (La comparació)\nOne thought on “D’AQUELLES FLORS… (melmelada de poma)”\n19 setembre 2012 a les 20:58


Es presenta a l’IEC un llibre sobre Margalida Comas, una de les científiques més destacades del primer terç del segle XX\nEl llibre Margalida Comas Camps (1892-1972), científica i pedagoga, editat pel Govern de les Illes Balears i que es va presentar ahir a l'IEC, es el primer treball que estudia, de manera integral, la personalitat d'aquesta menorquina, considerada una de les renovadores de la pedagogia de les ciències.\nMargalida Comas Camps (Alaior, Menorca, 1892 - Exeter, Regne Unit, 1972) és, possiblement, la científica espanyola de més vàlua del primer terç del segle XX —període en què va exercir com a tal― i també una de les pedagogues més importants de la primera meitat del segle XX.\n«Hi ha dues coses que mai no feia Margalida Comas: dictar notes i escriure coses a la pissarra perquè les copiéssim», explica el testimoni d’un exalumne seu recollit en el llibre. A l’hora d’ensenyar, posava èmfasi en el treball de camp, en l’experimentació al laboratori, en l’observació de la natura i en la il·lustració. Concebia les ciències com un coneixement que reclama el seu lloc a l’escola perquè «representen un moviment de capital importància en l’evolució de l’esperit humà, no per la seva major o menor utilitat». I és que, per ella, l’ensenyament de les ciències pot cultivar, «millor que qualsevol altre ensenyament», algunes facetes de l’ànima humana com són l’esperit d’observació, la serenitat, el domini d’un mateix, el costum de buscar les causes de les coses, la cautela a l’hora de fer afirmacions o l’admiració per la natura.\nMargalida Comas va cursar els estudis de magisteri a Mallorca i el 1928 es va llicenciar en biologia —amb un expedient brillant— per la Universitat de Barcelona. Va ser una de les primeres llicenciades en biologia d’Espanya i va ampliar els estudis a París i Londres, fins que es va doctorar en ciències. En esclatar la Guerra Civil, era professora ―l’única dona de la Secció― de biologia infantil i metodologia de les ciències de la naturalesa a la Universitat de Barcelona. Pocs mesos més tard, va marxar a Anglaterra i el 1942 va entrar com a professora de ciències de secundària en una de les escoles angleses més innovadores del moment, la Dartington Hall School, on va restar fins que es va jubilar el 1959. Margalida Comas va publicar nombrosos articles en revistes científiques de prestigi i diversos llibres, entre els quals destaca La coeducación de los sexos (1931).\nL'acte de presentació va ser presidit pel conseller de Cultura i Mitjans de Comunicació de la Generalitat de Catalunya, Joan Manuel Tresserras; la consellera d’Innovació, Interior i Justícia del Govern de les Illes Balears, Pilar Costa, i el president de l’IEC, Salvador Giner. Les professores Maria Ángeles Delgado i Maria Lluïsa Penelas, curadores del llibre, varen glossar la vida i l'obra de Margalida Comas.


La Fageda d'en Jordà - Naturaki\nSi hi ha un paisatge típic a la província de Girona durant la tardor, aquest és, sens dubte, la Fageda d’en Jordà. Les tonalitats canviants i gairebé màgiques que prenen les fulles durant aquesta època fan que sigui el millor moment per a fer-hi una visita.\nEs pot visitar a peu, amb bicicleta o amb cavall. Tot i que és especialment recomanable la visita amb carruatge tirat per cavalls. Recordeu que sempre és millor trucar abans per confirmar els horaris.\nTambé és un lloc fantàstic per a organitzar-hi un pícnic a l’hora de dinar. Ah!, i és especialment recomanable tant per a parelles, famílies i grups d’amics. De ben segur que tots gaudireu de la visita!\nPer últim, i dins la mateixa fageda, és imprescindible la visita a la cooperativa de “La Fageda” que produeixen aquests iogurts tant coneguts. Com diu en Cristòbal Colon (fundador de la Cooperativa la Fageda, i no és broma) ells fan: “el millor iogurt del món”. Aquí podeu trobar tota la informació sobre les visites.\nEls millors camps de golf de la Costa Brava i Girona: Golf Platja de Pals\nPer poder gaudir de la zona et recomanem les millors cases de la Garrotxa


24 d´abril 2016, V DIUMENGE DE PASQUA\nEl Senyor és compassiu i beningne,\nR. Beneiré el vostre nom per sempre, Déu meu i rei meu.\nQue facin conèixer als homes les gestes del Senyor,\nla magnificència gloriosa del seu Regne.\nEl vostre Regne s’estén a tots els segles,\nel vostre imperi, a totes les generacions.\nEvangeli (Jo 13:31-33a, 34-35)\nQuan Judes va ser fora del cenacle, Jesús els digué: «Ara el Fill de l’home és glorificat, i Déu es glorificarà en ell. Si Déu és glorificat en ell, és que també Déu el glorificarà en Déu mateix, i el glorificarà ben aviat.\nFillets, és per poc temps que encara estic amb vosaltres. Us dono un manament nou: que us estimeu els uns als altres. Tal com jo us he estimat, estimee-vos també vosaltres, Per l’estimació que us tindreu entre vosaltres tothom coneixerà si sou deixebles meus.»\nDos rostres i tres ulls\nEl fet que el text de l´evangeli d´avui sigui tan breu fa que destaqui encara més el manament nou que Jesús ens dóna: que ens estimem els uns als altres tal com ell ens ha estimat.\nPenso que el logo de l´Any de la Misericòrdia que estem vivint ens ajuda a penetrar en aquest misteri de l´amor de Jesús que ha d´esdevenir amor nostre.\nDestaca sobretot la figura de Jesús Bon Pastor que carrega l´ovella damunt les seves espatlles. Jesús porta a les mans i als peus les ferides de la crucifixió, que són el signe més lluminós del seu amor radical per nosaltres. És a la creu on es va consumar la seva entrega. Allà va poder dir: tot s´ha complert.\nL´ovella a les espatlles del bon pastor s´ha convertit en un ésser humà. La imatge m´evoca també, per aquest motiu, la paràbola del bon samarità, que es fa càrrec de l´home malferit i el carrega damunt la seva cavalcadura fins a l´hostal.\nEls dos rostres estan en contacte, el gest i l´expressió són de serena tendresa. L´amor de Jesús no és un acte de filantropia abstracta. Ell, com a bon pastor, coneix cada ovella. L´amor cristià no es redueix a fer el bé, sinó que implica el contacte, el vincle personal amb el proïsme.\nI, finalment, el detall que més crida l´atenció. Hi ha dos rostres i només tres ulls. És que un dels ulls és alhora de Jesús i de l´home carregat a coll. Hi ha una fusió de les mirades. Una manera subtil i profunda de presentar el manament nou de Jesús: estimar tal com Jesús ens ha estimat vol dir també mirar tal com Jesús ens ha mirat. Apropiar-nos la manera de mirar de Jesús. Aprendre a mirar amb els seus ulls.\nQuan estimem així, entrem en la dinàmica divina, representada en el logo per l´ametlla, tan present en les pintures romàniques. Viure l´amor a l´estil de Jesús és el camí que ens fa entrar en la glòria del Pare i del Fill.


MICHAEL JORDAN I MELANIA TRUMP RESPONEN A LEBRON JAMES DESPRÉS DELS INSULTS DEL PRESIDENT TRUMP - CELEBRITAT\nMichael Jordan i Melania Trump responen a LeBron James després dels insults del president Trump\nPrincipal Celebritat Michael Jordan i Melania Trump responen a LeBron James després dels insults del president Trump\nEl divendres a la nit, el president va destruir la superestrella de l'NBA i Don Lemon de la CNN en un tuit, i va dir que tots dos eren bojos.\nEls darrers intents del president Donald Trump d’intimidar Lebron James estan contraproduent, ja que desenes de persones s’han pronunciat contra les seves accions, inclosa la seva dona, la primera dama, Melania Trump. El divendres a la nit, el president va destruir la superestrella de l’NBA i Don Lemon de la CNN en un tuit, i va dir que tots dos eren bojos. Aparentment, Trump va ser desencadenat per una entrevista de la CNN a principis d’aquesta setmana quan James va acusar Trump de dividir el país. James també va dir que mai no seuria amb el president. Lebron James acaba de ser entrevistat per l'home més ximple de la televisió, Don Lemon. Va fer que Lebron sembli intel·ligent, cosa que no és fàcil de fer. M'agrada Mike! Trump va fer una piulada en resposta mentre es referia a la llegenda de la NBA, Michael Jordan.\nLebron James acaba de ser entrevistat per l'home més ximple de la televisió, Don Lemon. Va fer que Lebron sembli intel·ligent, cosa que no és fàcil de fer. M'agrada Mike!\n- Donald J. Trump (@realDonaldTrump) 4 d'agost de 2018\nPerò la Primera Dama va publicar dissabte a la tarda una declaració que la distanciava de les paraules del seu marit. La declaració deia que James treballava per fer coses bones en nom de la nostra pròxima generació. Ha estat una gran setmana per a James, que va complir la seva promesa d’obrir una escola a la seva ciutat natal d’Akron, Ohio. D'acord amb TEMPS , l’escola insòlita és una escola pública formada en col·laboració entre la fundació filantròpica de James i les escoles públiques d’Akron. Les seves ofertes lliures inclouen un llarg dia escolar (vuit hores); un 'cercle de suport' per als estudiants després de dinar; i cursos de GED i inserció laboral per a pares. En el comunicat, Melania va dir que estaria disposada a visitar la I Promise School, però no va criticar explícitament el seu marit. Jordan, que notòriament s’allunya de fer comentaris sobre qüestions polítiques i socials, també va optar per donar suport a James. Dono suport a LeBron James. Està fent una feina increïble per a la seva comunitat, va dir Jordan en un comunicat a The Associated Press a través del seu representant a través de text dissabte. Llimona atrapada per la tempesta va enviar un tuit dissabte al matí en resposta al tuit del president. Qui és el veritable maniquí? Un home que posa nens a les aules o algú que posa nens a gàbies?\nQui és el veritable maniquí? Un home que posa nens a les aules o un que posa nens a gàbies? #BeBest https://t.co/XO50qVksnR\n- Don Lemon (@donlemon) 4 d'agost de 2018\nLemon feia referència a l'administració de Trump política de separació de famílies immigrants a la frontera EUA-Mèxic. Va afegir l’etiqueta #BeBest, una referència a la primera dama Melania Trump iniciativa per donar suport a la bondat i el respecte. Pel que fa a James, segueix sent #molestat pels enganys. El seu primer tuit després de la debacle va ser un que va tornar a centrar l'atenció en allò que més importa: els nens.\nAconseguim nens !! Us estimo nois https://t.co/kY88geedus\n- Lebron James (@KingJames) 4 d'agost de 2018\nL’estrella dels Lakers ha retuit una foto de nens a la seva escola amb el comentari, Let’s get it children !! Us estimo nois.\nSerena Williams és un testimoni de Jehovà batejat\nquè és el gelat de natilla\nper què tisha campbell va deixar Martin\ncolor porpra que vas dir a harpo que em guanyés\nsemestre professional del centre de dansa de Broadway\ncom congelar el pastís\n5 aplicacions per lliurar alcohol que estalvien el dia\nL'estrella de 'Real Housewives of Atlanta' Apollo Nida torna a la presó 9 dies després de ser alliberada


Notícies - Pere Soler, únic candidat a encapçalar la nova executiva del PSC\nSoler compta amb més del 60% dels avals de la militància\nPere Soler és l'única persona que s'ha presentat a encapçalar la nova executiva / Foto: Cugat Mèdia\nel 14/set/20 Mar Castro Política PDF\nL'agrupació del PSC de Sant Cugat elegirà aquest dimecres la nova executiva local que ha de conduir el partit durant els propers tres anys. Tancant ja el període de presentació de candidatures, Pere Soler, que es presenta a la reelecció, serà l'únic candidat amb l'aval del 60% de la militància. L'assemblea, que s'ha hagut d'ajornar en diverses ocasions per la pandèmia de la Covid-19, es realitzarà de manera telemàtica, garantint la participació de tota la militància i el vot secret.\nL'actual primer secretari del PSC a Sant Cugat i candidat a la reelecció, Pere Soler, ha explicat a Cugat Mèdia que es presenta de nou amb la voluntat de continuar fent créixer l'agrupació local, tant en nombre de militants com en pes polític en l'executiva nacional. Soler ha assegurat que ara per ara el PSC és el partit amb més militància de la ciutat, amb 120, una xifra que vol millorar, encara més, en els propers anys.\nEn la mateixa assemblea, a més de la primera secretaria i l'executiva que l'acompanyarà, també s'elegirà la mesa de l'assemblea, així com la representació dels consellers de federació de la comarca de l'agrupació.\nConsolidar, per una banda, a nivell intern el grup de treball que ens ha portat a assolir uns resultats espectaculars aquí a Sant Cugat, amb una renovació de més del 60% de l'executiva, amb entrada d'aire fresc, i amb la voluntat de fer créixer l'agrupació de Sant Cugat que, ara per ara, és la formació política que compta amb més militància.


Comencen les obres de la coberta de la tribuna de l'Olímpic de Can Fatjó\nDijous, 30 Juliol 2020 09:26\nL’Ajuntament de Rubí ha començat aquests dies les obres del projecte de coberta de la tribuna del CF Olímpic Can Fatjó. Unes obres que estan incloses dins del Pla d’inversions financerament sostenibles.\nEn principi, els treballs han de durar tres mesos. Bàsicament es tracta que la coberta doni ombra a la part central de la grada del CF Olímpic Can Fatjó. A més a més, servirà per protegir tant del sol com de la pluja la part dels accessos als vestidors i al bar.\nL’empresa que executa els treballs és Serveis Integrals 360 Plus, SL per un import de 362.779,85 euros.\nCal destacar que el Consistori està arreglant altres equipaments esportius de la ciutat com les pistes del Club Petanca Santa Rosa, l’Skatepark o el camp de futbol del 25 de Setembre.\nMés en aquesta categoria: El camp de futbol de Can Fatjó estrena gespa »


Ordenança reguladora del servei de taxi. - Prades Portal Turístic\n+ Ordenança fiscal núm T-19 taxa per llicència d'autotaxi i altres vehicles de lloguer. Text. Aprovació definitiva.\n2010/7614 - AJUNTAMENT DE PRADES - Anunci de l'Ajuntament de Prades, sobre aprovació definitiva d'unes ordenances (012/10).\nPublicat al BOPT número 81, del dia 9 d'abril de 2010, i al tauler d'anuncis, l'acord provisional pel qual s'aprova l'establiment de l'Ordenança reguladora del servei de taxi i l'Ordenança fiscal núm. T-19 taxa per llicència d'autotaxi i altres vehicles de lloguer, no s'han presentat al·legacions ni reclamacions de cap mena durant el termini de 30 dies en què ha estat exposat al públic.\nEn compliment del que disposa l'art. 17.3 del Reial Decret Legislatiu 2/2004, de 5 de març, pel qual s'aprova el text refós de la Llei reguladora de les hisendes locals, l'acord d'aprovació provisional es considera aprovat definitivament.\nTal com disposa l'art. 17.4 de l'esmentat text refós de la Llei reguladora de les hisendes locals, es publiquen les ordenances aprovades.\nEn contra de l'acord de referència es pot interposar recurs contenciós administratiu davant la Sala contenciosa administrativa del Tribunal Superior de Justícia de Catalunya en el termini de dos mesos a comptar des del dia següent a la publicació d'aquest anunci al BOPT.\nPrades, 21 de maig de 2010. - El secretari, Ramon Conillera i Marçal.\nArticle 1. Fonament legal i objecte\nAquesta Ordenança es dicta de conformitat amb allò que disposa l'article 25.2.ll) de la Llei 7/1985, de 2 d'abril, reguladora de les bases del règim local, i la Llei 19/2003, de 4 de juliol, del taxi.\nL-objecte d'aquesta Ordenança és la regulació del transport públic de viatgers en vehicles d'una capacitat de fins a nou places, inclosa la persona que condueix, que s'efectua per compte d'altri mitjançant el pagament d-un preu, que es presti en el terme municipal de Prades.\nEs defineixen els serveis urbans de taxi com els serveis que transcorren íntegrament pel sòl urbà i urbanitzable i els dedicats exclusivament a comunicar sòls urbans i urbanitzables d'un mateix terme municipal. També tenen la consideració de serveis urbans de taxi els que es presten íntegrament en àmbits metropolitans o en els propis de les àrees territorials de prestació conjunta establertes a aquest efecte. Els termes sòl urbà i sòl urbanitzable s'han d-entendre definits de conformitat amb la legislació urbanística.\nCAPÍTOL I - Llicències\nArticle 3. Llicències\nLa prestació del servei urbà de taxi està sotmesa a l'obtenció prèvia de la llicència atorgada per l'Ajuntament que n'habilita la persona titular per a l'exercici de l'activitat de transport de viatgers en les condicions fixades en aquesta Ordenança i en la resta de disposicions aplicables.\nCada llicència tindrà un únic titular i estarà referida a un vehicle concret, la identificació del qual constarà en aquesta.\nEl règim d'atorgament i utilització, suspensió, modificació i extinció de les llicències d'autotaxi s-ajustarà allò que preveu aquesta Ordenança.\nLa pèrdua o cancel·lació, per qualsevol causa legal, de la llicència municipal, donarà lloc a la retirada de l'autorització de transport urbà.\nArticle 5. Nombre de Llicències\nS-estableixen dues llicències per a aquest municipi.\nMitjançant acord plenari i amb audiència prèvia dels posseïdors de llicències i Associacions de professionals d'empresaris i treballadors, es podrà, sempre que l'interès públic ho precisi, ampliar el nombre d'aquestes.\nArticle 6. Transmissió de les llicències\nLes llicències per a prestar els serveis urbans de taxi es poden transmetre amb l'autorització prèvia de l'Ajuntament.\nNomés en pot denegar la transmissió en el termini d'un mes des de la data de la sol·licitud, si l'adquirent no compleix amb les condicions necessàries per a l'atorgament inicial de la llicència. S'entén que la transmissió de la llicència de taxi és autoritzada en el cas de manca de resposta expressa un cop transcorregut l'esmentat termini.\nLa transmissió de les llicències d'autotaxi està condicionada al pagament dels tributs i sancions pecuniàries que recaiguin sobre el titular de l'exercici de l'activitat.\nArticle 7. Atorgament de llicències\nL'atorgament de llicències es determina per la necessitat i conveniència del servei al públic, i la caracterització de l'oferta i la demanda en llur àmbit territorial, per tal de garantir la rendibilitat suficient de l'explotació del servei.\nPer a la determinació o modificació del nombre de llicències de taxi s'han de tenir en compte els factors següents:\na) La demanda de servei de taxi en l'àmbit territorial corresponent.\nc) Les activitats comercials, industrials, turístiques o d'altra mena que es duen a terme en cada municipi i que poden generar una demanda específica del servei de taxi.\nd) Les infraestructures de servei públic de l'àmbit territorial corresponent vinculades a la sanitat, l'ensenyament, els serveis socials, els espais de lleure i les activitat lúdiques i esportives, els transports o altres factors que tinguin incidència en la demanda de serveis de taxi.\ne) El grau de cobertura, mitjançant els serveis de transport públic, de les necessitats de mobilitat de la població.\nf) Qualsevol altra circumstància anàloga a les especificades per les lletres a), b), c), d) i e) que puguin establir les normes de desenvolupament de la Llei del taxi.\nArticle 8. Sol·licitants de llicència d'autotaxi\nL'atorgament de les llicències de taxi resta sotmesa al compliment de les condicions següents:\na) Ésser una persona física o jurídica, en forma de societat mercantil, societat laboral o cooperativa de treball associat.\nb) Acreditar la titularitat del vehicle en règim de propietat, lloguer, arrendament financer, rènting o un altre règim admès per la normativa vigent o compromís d'adquirir-lo.\nd) Acreditar, en el cas de les persones físiques, que es posseeix el certificat exigible per a conduir el vehicle.\ne) Acreditar, en el cas de les persones jurídiques, que els conductors que hi presten els serveis de conducció tenen el certificat exigible per a la conducció del vehicle.\nf) Tenir coberta la responsabilitat civil pels danys que es puguin ocasionar en el transcurs del servei, en els termes establerts per la normativa vigent o compromís de realitzar la seva contractació.\n2. Les persones físiques i jurídiques poden ésser titulars de més d'una llicència de taxi, fins a un màxim de cinquanta. El nombre total de llicències de les persones titulars de més d'una no pot superar mai el 15% del total vigent en el municipi.\nArticle 9. Duració, caducitat i revocació de les Llicències\n1. Les llicències municipals d'autotaxi s'atorgaran per un període de validesa indefinit, si bé la validesa d'aquestes quedarà condicionada al compliment continuat de les condicions i requisits establerts per a l'obtenció de la llicència i la constatació periòdica d'aquesta circumstància.\n2. La llicència d'autotaxi s-extingirà:\na) Per la renúncia de qui en té la titularitat, mitjançant escrit dirigit a l'Ajuntament de Prades.\nb) Per incompliment del titular de les condicions essencials de la llicència, o per l'obtenció, la gestió o l'explotació d-aquesta en contra de les condicions establertes en la Llei o en aquesta Ordenança.\nc) Per revocació, per raons d'oportunitat, amb dret a la indemnització econòmica corresponent, que es calcularà d'acord amb els paràmetres objectius que determinen el seu valor real.\n3. Seran causes de revocació i retirada de llicència les següents:\n- Usar el vehicle d'una classe determinada a una altra diferent a aquella per a la qual n'està autoritzat.\n- Deixar de prestar el servei al públic durant trenta dies consecutius o seixanta alterns durant el període d'un any, llevat que s'acreditin raons justificades i per escrit davant l'Ajuntament.\n- No estar en possessió de la pòlissa d'assegurança en vigor.\n- Arrendar, llogar o apoderar-se d'una llicència que suposi una explotació no autoritzada per aquesta Ordenança.\n- Realitzar una transferència de llicència no autoritzada.\n- Incomplir les obligacions inherents a la llicència i altres obligacions que fan referència al vehicle.\n- Contractar personal assalariat sense el permís de conduir o sense l'alta i cotització en la Seguretat Social.\nArticle 10. Explotació de la llicència\nEls titulars d'una llicència d'autotaxi l'hauran d'explotar personalment.\nQuan aquesta obligació no es compleixi, procedirà la transmissió de la llicència segons el que preveu aquesta Ordenança.\nEn el supòsit de que la no prestació del servei sigui per causa major, el titular de la llicència podrà sol·licitar una autorització, prèviament justificada, per tal que el servei d'autotaxi sigui prestat per un altre titular; aquesta autorització tindrà una duració d-un any.\nArticle 11. Prestació dels Serveis\nEls titulars d'una llicència municipal d'autotaxi començaran a prestar el servei en el termini de seixanta dies naturals, a comptar des de la data de la concessió i amb el vehicle afecte a aquesta, com a màxim.\nSi no es pot complir aquesta obligació, el titular haurà de justificar davant l'Alcaldia els motius i sol·licitar una pròrroga per escrit per a la concessió d'un segon termini.\nArticle 12. Condicions de la prestació del servei\nLa contractació del servei d'autotaxi es podrà realitzar:\n- Mitjançant la realització d'un senyal que el conductor del vehicle pugui percebre, moment en què s'entendrà contractat el servei.\n- Mitjançant la realització d'una trucada al telèfon corresponent.\nArticle 13. Jornada\nEl titular d'una llicència municipal d'autotaxi prestarà un servei mínim de quan sigui requerit per l'interessat i es podrà modificar quan les circumstàncies així ho exigeixin.\nArticle 14. Obligacions dels conductors\n1. Els conductors seguiran el trajecte més curt per arribar al destí sol·licitat pel viatger, llevat que es manifesti el contrari.\n2. Els conductors no es podran negar a prestar un servei sol·licitat personalment o telefònicament, llevat que existeixi causa justa; s'entén per causa justa:\n- Ésser requerit per individu perseguit per la policia.\n- Ésser sol·licitat per a transportar un nombre de persones superior al de les places autoritzades per al vehicle.\n- Quan qualsevol dels viatgers es trobi en estat d'embriaguesa manifesta o intoxicació per estupefaents, llevat en els casos de perill greu o imminent per a la seva vida o integritat física.\n- Quan se'l requereixi per prestar un servei per vies intransitables.\n3. Durant la prestació del servei els conductors hauran de portar la documentació següent:\n- Referents al vehicle: Llicència, placa amb el número de llicència i places del vehicle, permís de circulació del vehicle, pòlissa d'assegurança i rebut.\n- Referents al conductor: Carnet de conduir corresponent.\n4. El conductor del vehicle restarà obligat a proporcionar canvi al client de moneda fins a 50 euros. Si ha d'abandonar el vehicle per obtenir canvi per a una quantitat superior, detindrà el taxímetre.\nEn el supòsit de que el client abandoni el vehicle per obtenir el canvi, el taxímetre seguirà en funcionament.\n5. El conductor ha de prestar el servei amb correcció i educació, tot carregant i descarregant del vehicle els paquets que porti el passatger.\n6. Han de vestir amb correcció, amb llibertat per a l'elecció de les peces de vestir i amb atenció a la higiene personal.\n7. No es pot fumar en l'interior dels vehicles quan estan ocupats, i s'ha de col·locar un cartell indicador d'aquesta prohibició en l'interior del vehicle.\n8. El conductor del vehicle ha de dipositar en l'oficina municipal corresponent aquells objectes que els viatgers oblidin en l'interior del vehicle.\nArticle 15. Capacitat dels vehicles\nLa capacitat del vehicle serà de igual o inferior a nou places inclosa la del conductor.\nArticle 16. Color i distintius dels vehicles\nEls vehicles que presten el servei de taxi dins de l'àmbit d'aplicació d'aquesta Ordenança seran de color blanc i a les portes davanteres s'hi col·locarà l'escut municipal amb els colors oficials i el número de la llicència municipal que correspongui al vehicle.\nTots els distintius han de ésser permanents.\nArticle 17. Requisits dels vehicles\nEls vehicles que presten el servei d'autotaxi seran de marques i models homologats; hauran de complir amb els requisits que exigeix la normativa corresponent i, en qualsevol cas:\n- Carrosseria tancada, amb portes de fàcil accés i funcionament que faciliti la maniobra amb suavitat.\n- Les dimensions mínimes i les característiques de l'interior del vehicle i dels seients seran les precises per proporcionar a l'usuari la seguretat i comoditat suficients.\n- Tant les portes davanteres com les posteriors estaran dotades de finestretes que garanteixin la visibilitat, lluminositat i ventilació. Les finestretes seran de material transparent i inestellable; igualment estaran dotades de mecanismes per accionar-les a voluntat dels particulars.\n- Instal·lació d'un enllumenat elèctric intern suficient per a la visió de documents i monedes.\n- Provisió d'extintors d¡ncendi, d'acord amb la legislació vigent aplicable.\n- Provisió opcional de mampares de seguretat.\n- Provisió d'eines per a la reparació d'avaries freqüents.\n- Han de portar en un lloc visible per a l'usuari les tarifes vigents i els suplements aplicables a cada quilometratge i una placa amb les dades del número de llicència, la matrícula del vehicle i el nombre de places.\nArticle 18. Publicitat en els vehicles\nQueda prohibida la instal·lació de qualsevol tipus de publicitat tant en l'interior com en l'exterior del vehicle, llevat autorització expressa de l'òrgan competent per atorgar la llicència.\nData Publicació: 01/06/2010\nBOP: 125 - Fascicle 1


Juvé & Camps presenta un recorregut per les millors anyades de Milesimé, un cava monovarietal 100% procedent de les vinyes d'Espiells a Sant Sadurní d'Anoia, que només s'elabora a les veremes més excepcionals. La màxima expressió i una autèntica mostra de la singularitat d'aquesta varietat forana.\nJuvé & Camps dóna l'oportunitat de gaudir de les anyades d'un dels seus caves més representatius, el que permetrà descobrir les diferencies del Milesimé segons la climatologia de cada any i el temps de criança. El vi o el cava en les diferents collites és una manera de viatjar a través del clima, el paisatge i la viticultura del Penedès al llarg dels diferents anys.\nMilesimé està dotat d'un bell color daurat que se suma als múltiples rosaris que formen finíssimes bombolles ascendents. Complex, elegant i intens en aromes, que evoquen notes de fruites carnoses, com el préssec, i altres records làctics. A mesura que evolucionen aquestes essències, guanya intensitat i complexitat, distingint-se la mel, l'aranja o el pa torrat. Exuberant, amb una efervescència intensa i amable, que omple la boca d'una magnífica cremositat. Un cava persistent i aromàtic, que remarca el seu potencial i frescor en cada glop.


L'alcalde es reunirà amb la PAH després d'una acció sorpresa de l'entitat - Canal Terrassa\nL’alcalde es reunirà amb la PAH després d’una acció sorpresa de l’entitat\nJosep Maria CodinaData: 08/04/21\nLa Plataforma d’Afectats per la Hipoteca ha aconseguit una reunió amb l’alcalde de Terrassa, Jordi Ballart, per al pròxim dia 26. Aquest dijous al matí una trentena de membres de l’entitat antidesnonaments han protagonitzat una acció sorpresa ocupant l’entrada de l’Ajuntament. La seva queixa és perquè l’alcalde no ha participat en les dues darreres reunions convocades des del Consistori.\nFins a tres regidors han mediat en la protesta fins que la Plataforma ha aconseguit la data per una reunió amb l’alcalde. Des de l’Ajuntament s’excusa la presència de Ballart en algunes de les reunions la qual cosa no va en detriment de les mesures que s’impulsen per resoldre el problema habitacional.\nAlgunes d’aquestes mesures son propostes de la PAH. La PAH ha llegit un comunicat amb crítiques a Ballart i ha recordat que durant el 2020, tot i les moratòries i aturades judicials, a Terrassa van haver-hi 233 desnonaments.\nInstitucions i empreses de la comarca presenten els seus projectes per als Fons Next Generation


Vinaròs, Joventut presenta la nova programació d’Estiu Jove | Canal56 Notícies\nInicio Vinaròs Vinaròs, Joventut presenta la nova programació d’Estiu Jove\nRegidor de Joventut Mar Albella\nA Vinaròs s’ha presentat la nova programació d’Estiu Jove amb activitats diverses per als adolescents durant tot el mes de juliol. Tallers de voluntariat, esports, cuina o tecnologia seran alguns del cursos que podran realitzar els joves d’entre 13 i 17 anys. Els regidor de Joventut de l’Ajuntament de Vinaròs, Marc Albella, ha destacat que s’ha creat una programació d’oci educatiu per a una franja d’edat que en molts casos es queda buida d’activitats. Pel que fa als tallers ha detallat que hi haurà quatre dedicats al voluntariat com per exemple, col·laborar amb l’associació de les “Polseres Candela”, recollir deixalles dels barrancs i rieres o la prevenció de l’abús del telèfon mòbil entre els adolescents.\nD’altra banda, també es farà un taller de cuina a l’espai gastronòmic del Mercat Municipal, amb xefs locals, així també com una nova edició del curs per al pilotatge i enlairament d’aparells amb tecnologia dron. L’esport també formarà part de l’oferta d’Estiu Jove amb Kickball, escacs, paddle surf i capoeira. Pel que fa a les inscripcions Albella comentava que es podran formalitzar els dies 7, 8 i 9 de juny al Casal Jove al preu de 15€ una setmana o 50€ tot el mes.\nEl regidor finalitzava destacant que s’ha volgut crear una programació el més atractiva possible per als adolescents i anunciava que de cara a l’any vinent s’estudia la possibilitat d’ampliar-la fins a l’agost. Els joves interessats en inscriure’s o rebre més informació es poden adreçar al Casal Jove ubicat al carrer Carreró número 51.


Desarticulada una banda que venia droga en patinets elèctrics | betevé\nL'organització criminal continuava operant, tot i que el suposat cap de l'entramat era a la presó\nRedacció | dimecres, 9 de desembre del 2020, a les 13.22\nLa Guàrdia Civil i la Guàrdia Urbana han desarticulat una presumpta banda de narcotraficants que operava al districte de Nou Barris. Segons la investigació, els membres de la banda distribuïen les substàncies estupefaents, ja preparades en dosis, en patinets elèctrics. Per no aixecar sospites, portaven bosses de supermercat, fingint que havien anat a fer la compra.\nAquesta és la segona fase d’una operació que va arrencar al novembre, quan es va detenir el suposat cap de l’organtizació. Els investigadors, però, van detectar que la banda seguia operant des d’un bar del districte i van posar en marxa el dispositiu que ha acabat amb tres detinguts més, d’entre 30 i 40 anys. Se’ls atribueixen delictes de pertinença a organització criminal i tràfic de drogues.\nVuit detinguts i diversa droga decomissada\nEn la segona fase de l’operació, es van localitzar 25 quilos de cocaïna pura, amagada a l’interior d’un cotxe. A més, en l’escorcoll del bar es va localitzar un fals terra on s’amagaven 61.000 euros, que la policia creu que provenen del narcotràfic.\nD’aquesta manera, la Guàrdia Civil i la Guàrdia Urbana donen per desarticulada la banda. En total, s’han arrestat vuit persones, de les quals quatre han ingressat a la presó. També s’han decomissat, entre d’altres, 30 quilos de cocaïna pura, 100 pastilles d’èxtasi, 400 grams de marihuana processada i 100 dosis de cristall, a més d’una pistola detonadora, armes de fogueig i més de 104.000 euros.\nL’ús de patinets per a la venda de droga no és un cas aïllat. La Guàrdia Urbana va detenir fa unes setmanes un home a qui havien aturat inicialment per una infracció de trànsit amb el patinet, tot i que no està vinculat a aquesta banda. Al juny, també es va detenir un altre narcotraficant que transportava la droga en patinet elèctric.\n— Guàrdia Civil — Guàrdia Urbana — patinets elèctrics — tràfic de drogues


L'incendi d'un camió frigorífic fa tallar l'AP-7 a Salt - Empordà\nL'incendi d'un camió frigorífic fa tallar l'AP-7 a Salt\nInicialment, ha estat en els dos sentits de la circulació però s'ha pogut restablir el trànsit en sentit sud\nACN 09.08.2016 | 19:11\nEls bombers en el lloc dels fets. GENCAT\nL´incendi d´un camió frigorífic ha obligat aquest dimarts al migdia a tallar l´AP-7, al seu pas per Salt (Gironès), segons ha informat el Servei Català de Trànsit. L´avís s´ha produït al voltant de tres quarts de dues del migdia i en un principi s´ha interromput la circulació en els dos sentits, tot i que al cap de deu minuts s´ha pogut restablir en sentit sud.\nL´incendi ha tingut lloc al quilòmetre 62,5 i causa retencions d´aproximadament 1,5 quilòmetres. Pel que fa el conductor, es desconeix el seu estat. Fins al lloc, s´hi han desplaçat quatre dotacions dels Bombers de la Generalitat. D´altra banda, el telèfon d´emergències 112 ha registrat 30 trucades relacionades amb l´incident.


About: Escut de l'Índia\nL'escut de l'Índia és un emblema que adapta el capitell dels Lleons d'Aśoka de Sarnath. L'emperador Aśoka el Gran va erigir el capitell damunt un pilar per assenyalar el lloc on Gautama Buda va predicar per primer cop el dharma i on es va fundar la Sangha budista. En l'original hi ha quatre lleons asiàtics, donant-se l'esquena l'un a l'altre, drets damunt un àbac circular amb un fris amb escultures en alt relleu d'un elefant, un cavall galopant, un bou i un lleó separats per rodes d'Aśoka (dharmachakra), tot plegat damunt una flor de lotus en forma de campana. Fou tallat en un bloc de marès polit. La versió usada com a emblema de l'Índia no inclou el quart lleó (ja que queda al darrere, amagat de la vista) ni la flor de lotus campaniforme inferior. El fris de sota els lleons apareix amb un dharmachakra al centre, el bou a la dreta i el cavall a l'esquerra i el perfil de dues rodes més als extrems dret i esquerre. Forma part de l'emblema el lema inscrit sota l'àbac en alfabet devanagari: सत्यमेव जयते (Satyamēva Jayatē, 'Només triomfa la veritat'), una citació extreta de l'Upanishad Mundaka, la part final dels Vedes sagrats de l'hinduisme. Fou adoptat com a Emblema Estatal de l'Índia el 26 de gener de 1950, el mateix dia que l'Índia esdevenia una república. És usat com a símbol oficial del Govern, als passaports, a les representacions diplomàtiques a l'estranger i a les monedes i bitllets de banc. La roda d'Aśoka de la base apareix també al centre de la bandera estatal. (ca)\nL'escut de l'Índia és un emblema que adapta el capitell dels Lleons d'Aśoka de Sarnath. L'emperador Aśoka el Gran va erigir el capitell damunt un pilar per assenyalar el lloc on Gautama Buda va predicar per primer cop el dharma i on es va fundar la Sangha budista. En l'original hi ha quatre lleons asiàtics, donant-se l'esquena l'un a l'altre, drets damunt un àbac circular amb un fris amb escultures en alt relleu d'un elefant, un cavall galopant, un bou i un lleó separats per rodes d'Aśoka (dharmachakra), tot plegat damunt una flor de lotus en forma de campana. Fou tallat en un bloc de marès polit. (ca)\nEscut de l'Índia (ca)\nfreebase:Escut de l'Índia


Peaky Blinders, una sèrie amb molta Història - Històries d'Europa\nInici Gran Bretanya Peaky Blinders, una sèrie amb molta Història\nPeaky Blinders, una sèrie amb molta Història\nLa banda mafiosa de Birmingham que encara viu en l'imaginari col·lectiu\nPromoció de la sèrie de televisió Peaky Blinders. Fotografia: https://www.robbreport.es/\nPeaky Blinders és el nom d’una de les sèries amb més èxit de la BBC. Està basada en la història d’una família de gàngsters establerta a Birmingham l’any 1919 i com pretén expandir els seus negocis a partir de les apostes de cavalls. La sèrie, que està a punt d’estrenar la seva tercera temporada, destaca per una genial ambientació en l’època i la magnífica interpretació dels protagonistes. Què en sabem, però, dels Peaky Blinders de veritat?\nMisèria, violència i molta elegància\nA la Birmingham del 1870 hi havia barriades submergides en l’extrema pobresa, donada la seva condició de ciutat industrial, i això va afavorir el sorgiment de bandes de delinqüents que lluitaven en baralles multitudinàries que podien durar hores. Poc a poc, la banda coneguda com Peaky Blinders va començar a fer-se respectar i consolidar-se com un veritable temor en aquesta ciutat freda i gris del Regne Unit.\nLa sèrie de la BBC no és del tot fidel a la Història, tot i la bona recreació escènica del període d’entreguerres.\nMolts joves provinents de contextos marginals van sentir-se atrets per aquesta banda i s’hi van afegir amb ganes de trobar una via d’escapatòria a la seva misèria. Un exemple fou David Taylor, tancat entre reixes per portar una pistola amb només 13 anys. I és que els Peaky Blinders no tenien escrúpols i no feien diferències ni excepcions: atacaven a tot aquell que es creués en el seu camí, sobretot a aquells que mostraven signes d’inferioritat. De fet, la primera prova de la seva existència la trobem en una denúncia policial d’un veí de Birmingham que va ser brutalment atacat per una banda de joves gàngsters sense cap motiu.\nEl nom de la banda prové d’un mite no documentat: Peaky Blinders fa referència a les fulles d’afaitar que portaven cosides a les seves boines i que feien servir per deixar cegues les seves víctimes, una pràctica tan brutal com habitual en ells. La policia va realitzar moltes detencions i condemnes a membres de la banda, per la qual cosa els documents de les detencions són molt pràctics per descobrir com eren, quin aspecte tenien i quin estil de vida portaven. Nens i adults, estudiants i obrers que no tenien escrúpols en descarregar la seva ràbia, com el cas de Stephen McHickie, que amb 25 anys va assaltar una merceria situada només a 11 portals de casa seva.\nPerò, tal i com testimonien els arxius policials, la violència no ho era tot. També eren coneguts per la seva elegància al vestir: duien mocadors de seda, pantalons de campana, botes amb punta d’acer i boines sovint inclinats cap a un cantó -molt semblant als Scuttlers de Manchester, una altra banda de la mateixa època-.\nVeritats i mentides dels Peaky Blinders\nLa banda de Peaky Blinders, a l’exposició dedicada aquesta sèrie de televisió, a la Library of Birmingham. (Fotografia: radiotimes.com)\nLa sèrie de la BBC però, no és del tot fidel a la Història. Tot i la bona recreació escènica del període d’entreguerres, el cert és que els Peaky Blinders van desaparèixer al 1914, just abans de començar la I Guerra Mundial. La sèrie està ambientada en la novel·la “A walk down Summer Lane”, de John Douglas, que situa la trama precisament un cop acabada la guerra. De fet, un tema que apareix sovint és el trauma d’alguns dels protagonistes que van anar a França a lluitar i, al tornar a casa, els turmenta el record de tot el què han fet i vist fer durant la guerra.\nDe totes maneres, cal destacar el gran valor històric que té la sèrie. L’espectador no només segueix una trama d’acció entre bandes de mafiosos, sinó que veu com els temes propis de la època influeixen en el desenvolupament de la Història i en la vida dels personatges. Cal destacar, per exemple, el paper del moviment sindicalista, molt important a l’Anglaterra d’entreguerres; o el conflicte amb l’IRA, un dels temes que més va afectar al país al llarg del segle XX. La corrupció policial també és un tema molt present, arribant a aplicar uns mitjans poc morals quan la finalitat era combatre les màfies. Aquesta és la història real dels Peaky Blinders, una banda de mafiosos que continua present a l’actualitat i que ocupa un lloc principal en el folklore de Birmingham.\nArticle anteriorHitler a Star Wars\nProper articleSkoptsi: La secta dels castrats russos\nBiografies oct. 6, 2018\nBiografies oct. 21, 2013\nGran Bretanya març 28, 2020\nEscòcia set. 17, 2014


Apartments in the city center on Sobornaya Street Nikolaev Ucraïna - Ofertes d'hotels amb els MILLORS DESCOMPTES EN LÍNIA\nVeure tots els 121 allotjaments a Nikolaev.\nRadyanska street 2, Tsentral'nyi, Nikolaev, Ucraïna, 54030 - Veure al mapa\nMés informació sobre Apartments in the city center on Sobornaya Street\nTant si es tracta d'un viatge de plaer com si és de negocis, Apartments in the city center on Sovetskaya Street és una elecció d'allotjament magnífica quan visiten Nikolayev. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Apartments in the city center on Sovetskaya Street asseguren una estada plaentera als seus clients. Transport hotel/aeroport, servei de llançadora, àrea de fumadors són només algunes de les comoditats que fan que Apartments in the city center on Sovetskaya Street sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, insonorització, aparell de televisió LCD/pantalla de plasma, TV satèl•lit/cable a cada habitació. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Nikolayev, faci de Apartments in the city center on Sovetskaya Street la vostra llar.\nCal que informeu el Apartments in the city center on Sobornaya Street de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nAllotjaments a Mykolayivs'ka\nAllotjaments a Nikolaev


Alliberen 600 falzies afectades per l'onada de calor\nEl Centre de Recuperació de Fauna ha tractat les aus fins que han quedat completament recuperades\n2 min. Palma 23/07/2019 17:17\n651x366 Imatge d'un dels exemplars alliberats aquest dimarts. Imatge d'un dels exemplars alliberats aquest dimarts.\nEl Centre de Recuperació de Fauna de les Illes Balears (COFIB) ha alliberat aquest dimarts quasi 600 falzies afectades per l'onada de calor. Durant els dies on les temperatures foren més altes el COFIB va atendre més d'un miler d'aus d'aquesta espècie que havien quedat afectades per la calor i, moltes, eren fins i tot a punt de morir. S'han pogut alliberar la majoria dels animals gairebé dues setmanes després, un pic tractats. Al Centre de Recuperació encara hi queden més de 300 falzies que continuen en procés de recuperació.\nLes falzies ('Apus apus') són aus insectívores protegides que arriben durant la primavera i l’estiu per criar i passen la resta de l’any al continent africà. Estan molt especialitzades en el vol i es passen la vida a l'aire, només aterren per a la nidificació. Consumeixen una gran quantitat d’insectes voladors, per la qual cosa són uns grans aliats en el control de plagues.\nA l'acte en què s'han alliberat les aus hi han acudit el conseller de Medi Ambient i Territori, Miquel Mir; el director general d’Espais Naturals i Biodiversitat, Llorenç Mas, i el batle de Santa Eugènia, Pep Lluís Urraca. Mir ha agraït "la implicació tant l'ajuda de voluntaris com la feina de les diverses institucions que han col·laborat perquè les 600 falzies hagin tornat enguany al seu hàbitat natural" i ha volgut remarcar també que la col·laboració de les policies locals i clíniques veterinàries "ha estat essencial per centralitzar els punts de recollida i oferir als ciutadans una solució ràpida a la troballa d’aquests ocells".\nToc d'atenció de Sanitat per les platges de Barcelona\nEN DIRECTE | Marlaska compareix després de la dimissió del número 2 de la Guàrdia Civil


L'ANG clou la campanya El valor dels aliments presentant el web de mecenatge de La Manduca No Caduca - Notícies - Associació de Naturalistes de Girona\nInici > Notícies > L'ANG clou la campanya El valor dels aliments presentant el web de mecenatge de La (...)\nL’ANG va cloure divendres passat la campanya contra el malbaratament alimentari «El valor dels aliments». La campanya estava impulsada conjuntament amb Fundació ENT i Associació Espai Ambiental, amb el suport del Departament de Territori i Sostenibilitat de la Generalitat de Catalunya, i contemplava la realització d'accions a tot el territori, si bé la major part de les activitats s'han concentrat a comarques gironines.\nLes accions realitzades han volgut fer incís en els diferents punts de la cadena alimentària: sector primari, comerç, restauració, ciutadania. Pel que fa al sector primari, l'Associació ha constituït un grup d'acció al camp, anomenat Comando Col, que va realitzar la seva primera missió de recuperació d'aliments el passat 12 de juliol, amb un balanç de gairebé 100 quilos de cols recollides i destinades a entitats socials de Girona. En les tres recollides de descarts comercials realitzades els mesos d'abril i maig s'ha aconseguit l'adhesió de 57 establiments de Girona, Salt, Torroella, L'Estartit i Banyoles, dels que s'han recollit més de 600 kilos d'aliments consumibles però que no acomplien els requisits comercials per ser venuts i haguessin estats destinats a la brossa. Amb això s'han pogut organitzar 2 àpats populars de sensibilització i un taller de cuina d'aprofitament, amb una assistència total que ronda els 350 participants. També els restauradors s'han implicat en la campanya, i gràcies a una col•laboració entre l’ANG i l'Associació d'Hostaleria de Girona, s'ha pogut organitzar un curs específic de bones pràctiques contra el malbaratament d'aliments per a professionals de l'hostaleria, la restauració i el càtering.\nMés enllà de les accions de sensibilització destinades a posar de relleu la problemàtica del malbaratament, des de l’entitat ecologista s'han emprès iniciatives destinades promoure accions permanents de recuperació d'aliments. En aquesta línia, l'oficina tècnica ha realitzat reunions i propostes per impulsar una recollida permanent de descarts del petit comerç a la ciutat de Girona. Aquesta part del projecte es preveu que pugui acabar-se de desenvolupar en els propers mesos i al llarg de l'any 2016.\nAixí mateix, s'ha volgut promoure la tasca del grup de cuina d'Escudella Solidària, que ha estat un dels col·laboradors importants de la campanya enguany i en les edicions de La Manduca No Caduca els dos anys precedents. L’ANG ha realitzat una auditoria ambiental de la seva activitat de cuina per a esdeveniments, aportant propostes de millora que els permetin consolidar la seva proposta, que té un gran potencial de professionalització i de creació d'ocupació.\nEl mateix dia que l'Associació presenta el seu balanç de la campanya, ja està pensant en la seva continuïtat, atès que la línia de treball contra el malbaratament alimentari és estratègica i vol seguir desenvolupant-la en els propers anys.\nPer aquest motiu, es presenta el web de captació de fons www.lamanducanocaduca.org on qualsevol persona pot fer-se partícip del projecte aportant temps o diners que seran destinats íntegrament a la realització d'activitats de l'entitat per la lluita contra el malbaratament alimentari.


XERACO (LA SAFOR) - Els Papers de Santa Maria de Nassiu\nSituat a la part nord de l’horta de la Safor . La superfície del terme és pla a la part est i muntanyós cap a l’oest . En el sector muntanyó es troba el puntal de Quatre Termes, amb 584 metres d’altitud ; el puntal de les Foies , amb 535 , en l’Alt de L’Escudella , amb 481 i el Tossal Redó , amb 515 . Limita amb el mar Mediterrani amb un litoral d’uns 4 quilòmetres de longitud . El terreny conreat comprén el 40 per cent del total del sòl municipal en què es cullen cítrics , hortalisses , etcètera; hi ha una mica de secà en què es troben garrofers , oliveres i ametllers . En el terreny improductiu creixen pins i matolls . Darrerament hi ha hagut un cert desenvolupament industrial que juntament amb les urbanitzacions de la platja , han aportat un increment demogràfic de la població . Actualment té prop de 6.000 habitants . La parròquia està dedicada a l’Encarnació de la Mare de Déu i pertany a l’Arxiprestat de Sant Francesc de Borja .\nPels vestigis arqueològics trobats a la part alta de la muntanya de la Barcella el terme de Xeraco va estar habitat en l’Edat del Bronze . Era una alqueria musulmana , que va pertànyer a Avincedrel , quan el rei Jaume I la va conquerir el 3 juny 1248 , donant cases , terres i torre a Arnau de Bosquet i 30 companys seus . Va pertànyer al monestir de la Valldigna . Posteriorment va passar a la jurisdicció del duc de Gandia , el marquès de Villena . El rei Joan II la va donar a Bernat de Almunia , que el 13 de gener de 1550 el seu últim posseïdor, Joan Jeroni d’Almunia, el va vendre per 15.000 timbres valencians al futur Sant Francesc de Borja , llavors duc Gandia . Entre la llacuna del Cañar i la platja hi ha les ruïnes d’una torre de possible origen àrab , d’uns 14 metres de diàmetre a la base.\nAl principi en l’aspecte eclesiàstic va pertànyer a Gandia fins 1535 , que es va desmembrar convertint-se en rectoria de moriscos . En 1574 era annex de Xeresa , tenia llavors 30 cases de cristians nous . L’Arquebisbe Sant Joan de Ribera va manar que es derroqués l’església construïda sobre el solar de l’antiga mesquita i que es construís una altra de més volum . L’actual temple es va edificar al començament del segle XVIII . En 1755 es va col · locar per primera vegada el Reservat , erigint-se en Vicaria . Hi ha una ermita on es venera la imatge del Crist de l’Agonia , a qui juntament , amb la titular l’Encarnació de la Mare de Déu i Sant Isidre , se celebren les festes patronals en el mes d’agost.\nPD: Aquest apunt és una traducció del full ALELUYA, de l’Arquebisbat de València. Per a quan una edició en valencià?\nEn campanya electoral (X)\n05.03.2008 | 6.38\nII INTERAMICAL A DÉNIA (9, 10 i 11 d?abril)\n13.04.2007 | 11.14


Comencen els ambients a 2-3\nAl nivell de 2-3 hem començat a treballar per ambients, els dimarts i dimecres obrim portes i podem triar a quina proposta volem jugar: joc simbòlic, motor, plàstic o experimentació... Aquí us deixem unes fotos perquė obriu boca...\nPublicat per El blog de l'escola a 14:33 Cap comentari:\nREUNIÓ PARES I MARES PROJECTE DE L'ESCOLA\nEns adrecem a vosaltres per convocar-vos a una reunió informativa sobre el projecte educatiu de l’escola.\nÉs molt important la vostra assistència perquè us explicarem tot el que passarà i viuran els vostres fills durant aquest curs (festes populars, activitats de descoberta, d’experimentació..., )\n- 6 d’octubre : Estrelles, Núvols i Llampecs( 2-3)\n- 26 d’octubre: Avions( 1-2)\n- 27 d’octubre Coets(1-2)\n- 28 d’octubre Globus(1-2)\nPublicat per El blog de l'escola a 7:16 Cap comentari:\nPROPERA REUNIÓ DE CONTROL D'ESFÍNTERS 2-3\nL’Hospitalet, Octubre 2015\nEstimades famílies 2-3\nUs informem que el proper dimarts 3 de Novembre a les 17’30h. hem organitzat una sessió informativa envers el control d’esfínters. Des de la llar creiem que és molt important l’acompanyament que necessita l’infant durant aquest aprenentatge, tant des de la família com des de l’escola. Per aquest motiu us explicarem com ho desenvolupem a l’escola i intercanviarem idees per a resoldre els vostres dubtes i inquietuds.\nPer a organitzar l’espai, necessitem saber quantes famílies esteu interessades. Per això, us demanem que li feu saber a la vostra educadora abans 9 d’octubre.\nAgraïm la vostra atenció!\nPublicat per El blog de l'escola a 6:54 Cap comentari:\n... Ben segur que cada matí quan veniu a deixar els vostres fills i filles a la llar marxeu amb un munt de preguntes al cap, què farà avui? estarà content? potser prendrà mal? menjarà? com dormirà?... i us agradaria tant poder observar el seu dia per un foradet i es que cada matí confieu el vostre més estimat tresor a les nostres mans.\nNomés us volem dir que els veritables protagonistes d'aquesta aventura són eles vostres petitons. La nostra tasca és acompanyar-los en el seu procés de creixement, els hi donem la mà, no els empentem.\nProcurem la seva felicitat i respectem el seu ritme i les seves etapes sense presses, sense comparacions.\nD'infants hi som una vegada a la vida, deixem que tinguin tot el dret a gaudir-ho! D'aprendre JUGANT, de tenir oportunitats, de que puguin triar, decidir, equivocar-se! Sempre amb la nostra mirada de complicitat que els acompanya. En l'etapa de 0-3, és on es construeixen els fonaments, els pilars de les persones adultes que seran demà. Si aquesta base és plena d'amor, escolta, respecte, d'autonomia, de seguretat... l'infant estarà preparat per tota l'educació cognitiva que arribarà més endavant i durarà uns quants anys dels 3 en endavant!\nA la llar deixem aquest temps per ser, per fer, per construir-se i estimar-se com a tals.\nEs cert que com a casa i al vostre costat no s'hi està en lloc... i això no ho substitueix res ni ningú... per això procurem que a la llar hi hagi un caliu especial... vosaltres ens hi ajudeu cada dia.\nEstem convençudes que les pocions màgiques no existeixen i ens fa feliç pensar que plegats sembrem llavors que de segur tindran el seu futur el dia de demà... de debò que ho desitgem de tot cor,\nÉs FESTA MAJOR al nostre barri!!!\nDurant 10 dies tenim l'oportunitat de gaudir de les festes del barri de Bellvitge; amb música, teatre, xerrades, tradicions....\nAquest any, Bellvitge celebra el seu 50è aniversari; i per això la nostra escola ha volgut ser-hi organitzant tres propostes:\n- Dimarts 8 de setembre a les 17.30, organitzarem una Xerrada a càrrec de la Dra. Janet Revollo al Centre Cultural Bellvitge sobre "La Higiene dental dels infants de 0-6 anys"\n- Dijous 10 de setembre a les 17.30h., organitzem un "Espai Nadó", per Infants de 0-12 mesos i les seves famílies al Centre Cultural Bellvitge\n- Dijous 10 de setembre a les 17.30h. a les Carpes de Festa Major, organitzarem un "Taller d'experimentació", per infants d'1-3 anys i famílies.\nPublicat per El blog de l'escola a 9:28 Cap comentari:\nEls passadissos de l'escola ja tornen a ser plens. Aquests dies hi ha molt moviment... Mirades que ja coneixem i mirades que hem de descobrir; tant nosaltres com les famílies.\nL'equip estem acabant d'organitzar el nou curs. Tenim molta il·lusió i un projecte ben engrescador: oferir recursos de qualitat als vostres fills i filles per a que puguin créixer sentint-se acompanyats i segurs; tot respectant el seu ritme i necessitats.\nPer a dur el projecte endavant comptem amb un equip humà amb formació, experiència i inquietuds:\n- Direcció: Inma\n- Educadores i mestres: Neus i Tània (nadons), Eva, Anna, Carol i Jéssica (1-2); Silvia, Sònia, Cristina i Jess (2-3)\n- Cuinera: Araceli\n- I personal de neteja: Isable, Encarna i Carmen.\nTambé comptem amb espais i recursos de qualitat pensats per cobrir els interessos dels infants de l'escola.\nComptem amb l'Administració pública,tant amb el seu recolzament econòmic com amb el seu recolzament pedagògic i ètic.\nComptem amb professionals de l'àmbit educatiu, social i sanitari del barri i de la ciutat; que col·laboren assessorant i acompanyant a l'equip docent de l'escola.\nI finalment, COMPTEM, amb vosaltres, les famílies; perquè sou la base del benestar dels vostres fills i filles, A les estances, en activitats extraordinàries, en propostes puntuals, en reunions i trobades... COMPTEM amb vosaltres.\nPublicat per El blog de l'escola a 9:20 Cap comentari:\n... Ben segur que cada matí quan veniu a deixar el...\nÉs FESTA MAJOR al nostre barri!!! Durant 10 dies ...\nEls passadissos de l'escola ja tornen a ser plens....


El menor que va caure accidentalment del cim del Puigsacalm continua estable dins la gravetat a la UCI de l'Hospital Josep Trueta - Olot Televisió\nLa Vall d'en Bas - Actualitzat a les 09:47h\nComentaris tancats a El menor que va caure accidentalment del cim del Puigsacalm continua estable dins la gravetat a la UCI de l’Hospital Josep Trueta\nEl nen de 12 anys accidentat ahir al Puigsacalm està estable dins la gravetat a la Unitat de Cures Intensives de l’Hospital Josep Trueta de Girona. El menor, de Caldes de Malavella, va caure ahir de forma accidental d’una distància de 100 metres, després d’haver fet el cim de la muntanya garrotxina. Va patir traumatismes cranioencefàlic i abdominal.\nAquest dimecres a primera hora de la tarda un menor de 12 anys de Caldes de Malavella va precipitar-se accidentalment per uns 100 metres de desnivell després d’haver fet el cim del Puigsacalm. Segons han informat els Bombers de la Generalitat, el nen s’hauria precipitat després de repenjar-se en un arbre per contemplar el paisatge. A resultes de la caiguda, el menor va patir traumatismes cranioencefàlic i abdominal greus. En el moment de l’accident, el menor estava acompanyat per una tieta i un adolescent. Els serveis d’emergència van rebre l’avís a 2/4 de 2 de la tarda. Fins al lloc dels fets s’hi van traslladar un helicòpter medicalitzat del Servei d’Emergències Mèdiques, a més d’un helicòpter de rescat amb membres del Grup d’Actuacions Especials i dues dotacions terrestres del parc d’Olot dels Bombers de la Generalitat. L’helicòpter dels bombers va desplaçar-se fins al cim del Puigsacalm, des d’on va rescatar el menor a mitjançant una grua. Després, va desplaçar-se fins a una esplanada del veïnat de Can Trona, a Joanetes. Allà la víctima va ser traslladada a l’helicòpter medicalitzat del SEM, que va dur-lo a l’Hospital Josep Trueta de Girona.


> Tots els productes>Jocs d'imitació>Animals>GRANJA AMB ESTABLE SCHLEICH\nAquí és on viuen el granger Pau i la grangera Laura. Tots dos estan cuidant amorosament als animals que viuen a la granja. El set conté dues figures humanes, 7 animals i meravellosos accessoris que proporcionen hores de diversió. Al costat del menjador amb cuina i de l'habitació hi ha un estable molt espaiós per als animals. La zona de l'estable té un disseny modular i es pot col·locar de diverses maneres.\nDimensions: 70 x 45 x 33 cm


La Mostra quadruplica les propostes dirigides al públic jove\nL’equip de La Mostra d’Igualada es troba immers en el procés de selecció de les companyies que participaran en la 33a edició del certamen i que es celebrarà del 31 de març al 3 d’abril de 2022. La convocatòria artística ja es troba tancada i el director del certamen ha avançat que s’han rebut un total de 712 propostes. Giner ha destacat el “salt qualitatiu” de moltes de les propostes, sobretot les enfocades al públic jove –per a nois i noies de 12 a 18 anys-. En aquest sentit, ha detallat que enguany s’han rebut al voltant de 200 propostes destinades a aquest públic, mentre que habitualment se’n rebien una cinquantena.\nLa Mostra ha desvetllat aquest dilluns la imatge de la nova edició del festival, protagonitzada per un cavall amb els ulls tapats obra de l’artista igualadí Ramon Enrich. Ell mateix ha explicat que la idea del cavall amb el tapa ulls va arribar “mentre treballàvem el tema de la sobreprotecció en els infants, ja que molt sovint intentem fer veure unes coses i estalviar-ne unes altres”. La imatge, doncs, proposa un paral·lelisme entre les arts escèniques i la vida, on sovint “només veiem allò que tenim al davant deixant de banda tot el que passa fora del focus”.\nDe la seva banda, Giner ha dit que es tracta d’una imatge “contundent” que vol reivindicar el fet de “no anar amb els ulls tapats per la vida, com fan els cavalls obedients”. També ha deixat clar que volen fugir de la “infantilització” i “dels missatges ensucrats que molts cops es relacionen amb el teatre infantil i familiar”.\nFinalment, l’alcalde d’Igualada, Marc Castells, ha posat de relleu que la 33a edició de La Mostra coincidirà amb la capitalitat cultural d’Igualada. A més, augura que l’edició del 2022 es podrà celebrar “amb normalitat” tot i la pandèmia de la covid-19.\nArticle anteriorUn detingut i una persona en cerca i captura per robatoris en comerços d’Igualada\nPròxim articleLa Fira Maqpaper es celebrarà a l’octubre de 2022 després de 4 anys


Males perspectives a les Balears\nL'economia balear va créixer un 1,4% en 2008, mentre que aquest any s'espera tancar amb un descens del 1,4%, de manera que s’estima que el decreixement a final d’any serà del 2,8 % en relació a la fi de l’any 2008. Els economistes del sistema capitalista manifesten que sense taxes de creixement d’un 2% anual no hi ha possibilitats de generar ocupació i la previsió per a l’any 2010 és d’una nova tancada en negatiu de l’exercici, que el mateix govern autonòmic xifra en una baixada del 1,5%, de manera que no es previsible que l’any vinent sigui un any per a la recuperació de l’ocupació , i entre altres coses perquè els capitalistes no la volen. No oblidem que a l’empar d’una legislació consentida de manera explícita o tàcita per tots els partits del Parlament espanyol que permet l’acomiadament lliure, els empresaris poden decidir amb o sense causa justificada que una persona passi a ser desocupada. Així que el capitalisme usarà i abusarà per a la recomposició de la seva taxa de benefici d’una demanda de treball de més de cent mil persones a les Balears que faran que els salaris baixin encara més , que les condicions de treball empitjorin, i que la gent treballadora competeixi entre si per tal d’obtenir un salari.\nL’increment de la desocupació, l’increment de l’atur de llarga durada que arribà al 17,8% en el mes d’agost o la congelació dels salaris de la funció pública, fan caure les possibilitats de consum de llars que les passen magres per arribar a final de mes , castigades també per les càrregues que suposen les hipoteques derivades de l’adquisició d’habitatge, molt altes , tot i la caiguda de l’euribor. En el cas de les Balears la taxa d’estalvi ha caigut molt en els darrers anys, perquè difícilment pot estalviar un mileurista que a més és una persona en precari, i difícilment pot estalviar un pensionista quan tenim les pensions molt per davall de la mitjana espanyola. De manera que la manca d’accés al consum ens instal·la en la deflació.\nPensar que la societat en general és consumista és una abstracció generalista externa al moviment obrer que tot i que subjectivament ho vulgui ser, en general les passa magres per arribar a final de mes, després de cremar el salari amb imposts directes i indirectes, pagament d’habitatge i amb despeses que moltes vegades no arriben a ser les elementals. En el tercer trimestre, que inclou els mesos de major ocupació turística, el consum a les Illes Balears ha baixat un 1,7%.\nAquesta crisi ens hauria de servir per a la recuperació de l’internacionalisme. Hauriem d’aprendre a valorar que si la classe treballadora britànica, com és el cas, perd poder adquisitiu, es fa més difícil fer turisme. Això fa que, operadors turístics com Thompson no ofereixin viatges en temporada baixa i dels 217 hotels del terme de Calvià només 24 estaran oberts aquest hivern, o que el turisme alemany, tot i que es mantengui, ho faci per menys dies i amb despeses més limitades. Tot té una interconnexió en una economia com la nostra molt dependent del turisme alemany i britànica. Tot té un interconnexió perquè el nostre model productiu es fonamenta en el turisme i en el ciment, i la indústria i els serveis estan absolutament condicionats per aquest fet (el transport i bona part del comerç i de la restauració depèn del turisme, la fusta i el metall de la construcció…).\nL’actual situació de desocupació, de precarietat i d’inseguretat social és insostenible per al desenvolupament humà i també per a la natura, però ara per ara pesa més la idea d’escapar de la realitat que l’alternativa d’enfrontar-se amb l’actual estat de coses, perquè no hi ha cap raó ( i la lògica del benefici empresarial és menys raonable que mai) per la qual cent-mil persones siguin excloses de la possibilitat de viure amb dignitat. El problema actual per a les persones és la desconfiança en la capacitat de canvi, tal vegada perquè al llarg dels anys s’han acumulat excessives traïcions per part de l’esquerra institucional, en la seva vessant política i també en la d’agents socials.\nNo és raonable que el camí per a la creació de llocs de treball sigui un creixement del 2% que gairebé sempre és destructiu per a la natura, perquè en bona part va vinculat al sector del totxo , que encara té a les Balears 7.000 habitatges d’obra nova sense poder vendre. El camí a emprendre és el que des de fa anys proposa el nostre sindicat de repartiment del treball i de la disposició col·lectiva de la riquesa que faci possible un canvi social que aturi l’absurd capitalista.


abril de 2014 – Pàgina 2 – Compromís per Castelló\nVicent Enric Sorribes: “Ajuntament i Conselleria no resolen els greus problemes del pati del CEIP Soler i Godes”\nEl membre de la Comissió Executiva Local de Compromís per Castelló ha denunciat l’estat de deixadesa del pati posterior i les immediacions del CEIP Soler i Godes, malgrat les nombroses sol·licituds a l’Ajuntament i a la Conselleria.\nMocions i declaracions de Compromís en el plenari d’abril\nEl Grup de Compromís per Castelló a l’Ajuntament va presentar, per al plenari d’abril, les següents mocions i declaracions institucionals: – Moció sobre disponibilitat dels espais culturals de la ciutat (APROVADA). – Declaració sobre l’exempció de l’IVA per als serveis infantils (APROVADA). – Moció avisos i emergències per telefonia mòbil (CONVERTIDA EN PROPOSICIÓ, ES DEBATRÀ EN ALTRE PLENARI). – Declaració per la […]\nAli Brancal: “El plenari aprovarà l’elaboració d’un inventari d’espais artístics i culturals de la ciutat”\nLa portaveu adjunta de Compromís a l’Ajuntament de Castelló, Ali Brancal, ha explicat que aquest inventari d’espais en la via pública i en edificis, anirà acompanyat d’un reglament per accedir a ells per part dels creadors i d’una promoció de les obres que tenen lloc a la ciutat.\nAli Brancal: “Es realitzaran les certificacions energètiques dels edificis municipals gràcies a Compromís”\nLa portaveu adjunta de Compromís a l’Ajuntament de Castelló, Ali Brancal, ha explicat que la moció del seu Grup que s’aprovarà en el plenari de dijous respon a les recomanacions de la FEMP, i permetrà un ús més sostenible de l’energia i un estalvi de recursos públics.\nCompromís proposa la posada en marxa d’una aplicació per a mòbils amb avisos i incidències municipals\nLa portaveu adjunta de Compromís a l’Ajuntament de Castelló, Ali Brancal, ha explicat que a través d’una única aplicació es canalitzarien tot tipus d’emergències, incidències o avaries entre d’altres, i que també es podria donar avisos en supòsits de necessitat d’intervenció policial, accidents i fins i tot sobre incidències de trànsit o mobilitat.\nVicent Marzà: “Hem recollit propostes i idees sobre comerç i emprenedoria en un Sopar de Propostes”.\nEl portaveu de Compromís per Castelló ha explicat que passat divendres va tindre lloc un Sopar de Propostes en el qual comerciants, petits empresaris i emprenedors van compartir idees i inquietuds i van fer propostes que seran traslladades a les institucions.\nAli Brancal: “Cal una exempció d’IVA per als serveis d’atenció infantil, segons marca la UE”.\nLa portaveu adjunta de Compromís per Castelló ha explicat que el seu Grup ha presentat una declaració institucional per tal d’instar al Govern d’Espanya que reconega l’exempció fiscal a efectes de l’IVA per als serveis d’atenció infantil en horari extraescolar, com per exemple els menjadors dels col·legis i escoles matineres i d’activitats extraescolars, tot ajustant-se […]\nCompromís presenta una declaració per reduir l’IVA als centres de perruqueria i estètica\nEl portaveu de Compromís per Castelló ha explicat que amb l’augment de l’IVA del 8 al 21% s’han tancat més de 400 salons al País Valencià, amb l’acomiadament de més de 2.500 treballadors i treballadores.\nPepe Cueva: “L’equip de govern ha estat incapaç de salvar les palmeres de l’avinguda de Caputxins”\nEl representant de Compromís en la Junta de Districte Nord ha l’equip de govern haja estat incapaç de salvar les palmeres de l’Avinguda de Caputxins, les quals hauran de ser arrancades en breu en la seua pràctica totalitat en fallar el tractament contra la plaga del morrut roig.


Comiat 2n de Batx 2017_18. – Institut La Serreta [ Rubí ]\nJaume Gisbert Batxillerat, General..., Segon Batxillerat 29 de Juny de 2018 29 de Juny de 2018\nEl dijous 21 de juny vam celebrar la festa de graduació i comiat dels alumnes de 2n de batxillerat.\nEsperem que us emporteu un bon record del vostre pas per La Serreta i de tots els professors que a més de coneixements hem intentat educar-vos per saber pensar amb sentit crític i saber conviure.\nDe tots els discursos, la paraula que més es va repetir va ser “esforç”. Ara que se us obra una porta immensa plena de futur i d’incerteses , l’esforç i la constància, us seran, segur, unes bones companyes per arribar allà on us proposeu.\nMOLTES FELICITATS, GRÀCIES PER LA VOSTRA CONFIANÇA I MOLTA SORT\n← Comiat promoció 4t d’ESO (2014-’18)\nViatge de final de curs de 4tESO a Roma →


Escòcia: Hem d'avançar cap a l'organització comunitària | L'Accent - Informació i comunicació popular dels Països Catalans\nJack Ferguson, organitzador escocès de Unite Community, argumenta en aquest article que el Sí al referèndum de 2014 és essencial per a evitar l’enfonsament dels drets socials programat per Westminster, i que una estratègia victoriosa del Sí passa per empoderar les comunitats escoceses.\nL’única sortida possible al malson de l’austeritat, i la devastació que podria afectar les economies familiars a tot el país, és la possibilitat d’un vot afirmatiu en el referèndum de 2014. L’alternativa és continuar essent governats per un govern de Westminster que, sigui quin sigui el partit que estigui al poder, sembla que deixarà aquells que no poden sobreviure en l’economia capitalista en un règim cada vegada més d’estricta disciplina, incloent la possibilitat del treball forçat i la indigència.\nAixí, mentre que les perspectives sota futurs governs del Regne Unit són fosques, què és el que es pot demanar a Escòcia que faci contra el corrent d’austeritat dictat per gairebé tots els governs europeus? El discurs tòpic sobre l’estat del benestar ens ve a dir que aquest va ser construït per governs benèvols que pensaven que era una bona idea, quan la realitat és que va ser guanyat per dècades de lluita militant d’organitzacions com el Moviment Nacional de Treballadors Desocupats. De la mateixa manera, si aconseguim tenir una independència radical, i un tipus realment diferent de la societat, serà fruit de la lluita i la pressió de les masses organitzades des de baix.\nDurant massa temps l’atenció de l’esquerra s’ha centrat en l’escena nacional i internacional, sense fer la feina bàsica d’assegurar-nos que estem arrelats en les nostres pròpies comunitats. De què serveix tenir el discurs correcte sobre Palestina si no sabem el que està passant a l’extrem del carrer? És clar que és important ser internacionalista, però sense estar arrelats en l’experiència viscuda dels que ens envolten, pot arribar a ser només un passatemps intel·lectual.\nA les persones privades del seu dret a una vida digna per l’austeritat i la reforma del benestar, si els volem donar l’oportunitat de lluitar per canviar les coses, hem de començar per organitzar la defensa dels nostre drets en aquests moments. Els abusos massius d’ATOS i l’ofensiva del govern contra els drets de les persones amb discapacitats ha estat objecte d’una gran pressió ja. Aquells que van rebutjar els pactes tenen un índex massiu d’èxit en les apel·lacions si poden aconseguir la informació o poden ser representats per algú que conegui el sistema. Però aquesta informació no arribarà als milers de persones que no estan en contacte amb les xarxes a internet o els grups de voluntaris. Una tasca vital per a aquells que volem defensar l’estat del benestar és ajudar les persones amb discapacitat a lluitar contra l’amenaça de ser qualificats d’aptes per al treball.\nTambé s’ha demostrat una excel·lent resistència contra les prestacions condicionades a un treball per la comunitat, sistema que en el món anglosaxó es coneix com a “workfare”. En aquest camp és vital saber com tractar d’evitar el programa de treball obligatori i com protegir les nostres dades personals si ens hi veiem obligats, i estendre-ho a tothom disposat a oposar-se al fet de ser utilitzats com un exèrcit de mà d’obra barata.\nTot això significa superar una estratègia basada en la simple convocatòria de manifestacions i concentracions davant dels centres de poder polític, o de conferències en què es relata com de fotuda n’és la situació social. Significa estar fora de les oficines dels serveis d’ocupació per parlar amb la gent, obtenint informació i organitzant-los contra el programa de treball obligatori. Significa anar de porta en porta per parlar amb la gent i preparar-se per els endarreriments de lloguers i desallotjaments que resultaran del sistema de Crèdit Universal. I significa reconstruir les fortes organitzacions comunitàries -associacions de llogaters, sindicats i xarxes simples de contactes als barris-. Això significa que necessitem arribar a conèixer els nostres veïns. En resum, es requereix de l’esquerra per fer un gir cap a l’organització comunitària.\nAquest gir cap a les organitzacions comunitàries significaria també guanyar molta més humilitat que la que hem tingut a vegades en el passat, i escoltar què pensa la gent dels barris sobre els temes més importants. Un model d’organització en el lloc de treball o comunitat acostuma els seus membres a aprendre qüestions que són àmpliament sentides com a molt importants, i això ajuda a desenvolupar una estratègia de pressió per al canvi i a conscienciar els líders comunitaris a ajudar els seus durant la campanya de pressió. Les campanyes no haurien de basar-se en oferir resistència simbòlica, sinó que hauríem de buscar constantment guanyar victòries, fomentar la confiança i acumular força en cada pas que ens ajudi a fer el següent.\nPerò si volem anar més enllà de la resistència defensiva hem de qüestionar la suposició subjacent que sustenta les reformes de la coalició de benestar: que els éssers humans només tenen valor si estan fent un treball assalariat, i que l’únic tipus d’activitat en que val la pena participar és en el treball assalariat.\nPetits exemples, com l’augment sobtat d’un moviment d’agricultura urbana a Escòcia, mostren que les oportunitats sorgeixen per a nosaltres trobar maneres de satisfer algunes de les necessitats socials de post-capitalistes maneres. Com més parcel·les de terreny abandonades es converteixin en terres cultivables, més escocesos podran declarar-se independents de la dieta de pobresa capitalista. En un moment en què l’educació és cada vegada més mercantilitzada i aquells que busquen accés als coneixements pràctics s’enfronten a enormes llistes d’espera a causa de les retallades universitàries, l’organització comunitària també significa trobar maneres perquè la gent pugui reconstruir les nostres comunitats i aprendre fent. Els avenços en la tecnologia estan revolucionant ja l’accés a l’educació; el repte és veure si això pot ser assumit per organitzacions decidides a permetre a la gent utilitzar el coneixement com un mitjà per construir el poder real.\nLes comunitats d’Escòcia també tenen grans quantitats de terra i riquesa en règim de bé comú. Aquesta singular institució escocesa ofereix tot tipus d’oportunitats per a l’ús sense ànim de lucre i per a projectes radicals de la comunitat, que aprofitin les potencialitats de la gent.\nEn els dos anys que transcorreran fins el referèndum és probable que l’impacte dels atacs dels governs conservadors dels més pobres i més vulnerables hagi causat la dislocació social i el col·lapse en una escala que encara no podem visualitzar correctament. En aquest moment, lliurem una lluita defensiva per a deslliurar alguns sectors de la classe obrera de la misèria, el desemparament i el suïcidi.\nPerò en fer això podem començar a construir la nostra pròpia alternativa. Una que no estigui basada en pal·liar els efectes de les polítiques de Westminster, sinó en la millor tradició del radicalisme democràtic educatiu escocès, en els valors del bé comú i en la defensa i extensió de l’estat del benestar. Una estratègia política basada en l’empoderament de les comunitats per actuar col·lectivament per exercir el poder en el seu propi interès. Aquesta és l’única base amb la que podem guanyar el referèndum, i construir una altra Escòcia possible.\n[+llegiu també: El referèndum escocès i el discurs social i econòmic]\nEtiquetes: Escòcia, independència Categoria: En profunditat Visualitzacions: 1289\nLa Molt Alta Tensió (MAT) amenaça la Ribera Baixa\n100 anys d'Espriu: el poeta del poble?\nLa despossessió de les classes populars als Països Catalans


Les ajudes al lloguer convocades per la Generalitat en 2017 beneficiaran a 12.426 famílies | DiaDia\nHome Serveis Socials Les ajudes al lloguer convocades per la Generalitat en 2017 beneficiaran a...\nLa Conselleria d’Habitatge, Obres Públiques i Vertebració del Territori ha publicat aquest dimecres, 10 de gener, en el Diari Oficial de la Generalitat (DOGV), la segona resolució de les ajudes al lloguer que beneficia a 6.802 persones o unitats de convivència, amb un pressupost total de més de 9,8 milions d’euros. Aquesta segona resolució s’uneix a la primera que es va publicar en el mes de novembre de 2017 que beneficiava a 5.624 persones amb una inversió de 7,9 milions d’euros.\nSegons ha explicat la directora general d’Habitatge, Rehabilitació i Regeneració Urbana, Rebeca Torró, en total en la convocatòria de 2017 les ajudes al lloguer, convocades per la Generalitat dins del marc del Pla Estatal d’Habitatge, han comptat amb una inversió final de 17,8 milions d’euros i s’ha arribat a 12.426 famílies”.\nPer a la concessió d’aquestes ajudes tenen prioritat les persones afectades per un desnonament (557), els joves menors de 30 anys (3.733), i les famílies monoparentals (225) i nombroses (1.138), així com les persones amb diversitat funcional (596), les dones víctimes de violència de gènere (324), els joves extutelats (3), les persones amb renda garantida de ciutadania reconeguda (105) i víctimes de terrorisme (4). En aquesta convocatòria s’han adaptat les ajudes a la nova Llei per la Funció Social de l’Habitatge i han tingut també prioritat les persones que estiguen en el Registre de Demandants d’Habitatge contemplat en la llei (551).